በአማራ ክልል መንግሥት መዋቅር ላይ የተሰነዘረው የመፈንቅለ መንግሥት ሙከራና የተደራጀ ጥቃት የክልሉን ህዝብ ታሪክ የማይመጥን አሳፋሪና አሳዛኝ ክስተት ነው – አቶ ደመቀ መኮንን
አዲስ አበባ፣ ሰኔ 15፣ 2011 (ኤፍ.ቢ.ሲ) ምክትል ጠቅላይ ሚንስትር አቶ ደመቀ መኮንን ለመላው የኢትዮጵያ እና ለአማራ ክልል ህዝብ እንዲሁም ለአዴፓ አባላት ዛሬ ለስራ ካቀኑበት አሜሪካ ሆነው በቀጥታ የስልክ መልዕክት አስተላልፈዋል።
በአማራ ክልል መንግሥት መዋቅር ላይ የተሰነዘረው የመፈንቅለ መንግሥት ሙከራ እና የተደራጀ ጥቃት የክልሉን ህዝብ ታሪክ የማይመጥን አሳፋሪና አሳዛኝ ክስተት ነው ብለዋል።
በዚህ ጥፋት የተሰለፉ አካላት እና ግለሰቦችን ለህግ ለማቅረብ ከፌዴራል መንግሥት ጋር በቅንጅት እየተሰራ መሆኑን ተናግረዋል።
መላው የክልሉ ህዝብ እና የአዴፓ አባላት ጉዳዩን በጥንቃቄ እና በአስተውሎት በመመልከት የተረጋጋ ህይወታቸውን እንዲቀጥሉ ጥሪ አቅርበዋል።